28.51km/kg माइलेज का दावा, सब-कॉम्पैक्ट SUV का हुंडई एक्सटर से होगा मुकाबला
Maruti Suzuki Fronx Compact CNG SUV Price Update; Features, Mileage And More On Dainik Bhaskar.  CNG वैरिएंट इंडियन मार्केट में लॉन्च कर दिया है। कंपनी ने नई मारुति सुजुकी फ्रॉन्क्स S-CNG को 8.42 लाख रुपए (दिल्ली, एक्स-शोरूम) की शुरुआती कीमत पर पेश किया है
मारुति सुजुकी ने सब-कॉम्पैक्ट SUV फ्रॉन्क्स का CNG वैरिएंट इंडियन मार्केट में लॉन्च कर दिया है। कंपनी ने नई मारुति सुजुकी फ्रॉन्क्स S-CNG को 8.42 लाख रुपए (दिल्ली, एक्स-शोरूम) की शुरुआती कीमत पर पेश किया है। कंपनी का दावा है कि कार एक किलोग्राम CNG में 28.51km का माइलेज देगी।
कंपनी ने मारुति सुजुकी फ्रॉन्क्स S-CNG को दो वैरिएंट सिग्मा और डेल्टा में पेश किया है। फ्रॉन्क्स के CNG वैरिएंट पेट्रोल मैनुअल वैरिएंट से 95 हजार रुपए महंगे हैं। मारुति ने कार की बुकिंग शुरू कर दी है और जल्द ही इसकी डिलीवरी शुरू की जाएगी। सेगमेंट में फ्रॉन्क्स का मुकाबला हाल ही में लॉन्च हुई हुंडई एक्स्टर के CNG वैरिएंट से होगा। कंपनी ने इसी साल जनवरी में हुए ऑटो एक्सपो में फ्रॉन्क्स को पेश किया था।
मारुति सुजुकी फ्रॉन्क्स CNG प्राइस (दिल्ली, एक्स-शोरूम)
मारुति के पोर्टफोलियो में 15वां CNG मॉडल
मारुति सुजुकी का यह देश में 15वां CNG मॉडल है। कंपनी के CNG पोर्टफोलियों में डिजायर VXi, वैगन-आर टूर H3, ग्रैंड विटारा 1.5 डेल्टा, आर्टिगा VXi, टूर S-STD (O), ब्रेजा ZXi, ब्रेजा VXi, स्विफ्ट VXi, आर्टिगा टूर M, एस-प्रेसो VXi, ग्रैंड विटारा 1.5 जीटा, एस-प्रेसो LXI, आर्टिगा ZXi, बलेनो डेल्टा और वैगन-आर VXI शामिल हैं।
मारुति सुजुकी फ्रॉन्क्स: इंजन ऑप्शन
मारुति सुजुकी फ्रॉन्क्स दो इंजन ऑप्शन के साथ आती है। S-CNG वैरिएंट में 1.2-लीटर का नैचुरली एस्पिरेटेड बाय-फ्यूल पेट्रोल इंजन दिया गया है, जो पेट्रोल मोड में 88.5 BHP की पावर और 113 NM का टॉर्क जनरेट करता है। वहीं, CNG मोड में यह केवल 5-स्पीड मैनुअल गियरबॉक्स के साथ 76.5 BHP की पावर और 98.5 NM का टॉर्क जनरेट करता है।
फ्रॉन्क्स S-CNG के साथ 28.51 किमी/किलोग्राम का माइलेज का दावा किया गया है। कार के साथ एक 1.0 लीटर का टर्बो बूस्टर जेट पेट्रोल इंजन का ऑप्शन भी मिलता है जो 100bhp की पावर और 147.6 Nm पीक टार्क जनरेट करता है। इस इंजन के साथ CNG का ऑप्शन अवेलेबल नहीं है।
ग्रैंड विटारा और बलेनो के डिजाइन एलिमेंट शामिल
फ्रॉन्क्स में अपराइट नोज और स्प्लिट हेडलैंप जैसे कुछ डिजाइन एलिमेंट हैं जो मारुति सुजुकी की फ्लैगशिप ग्रैंड विटारा एसयूवी के समान दिखते हैं। इसमें फॉक्स स्किड प्लेट्स और क्रोम के साथ बड़े फ्रंट और रियर बंपर भी हैं। 17-इंच मल्टी-स्पोक एलॉय फ्रॉन्क्स के लिए यूनीक हैं।
फ्रॉन्क्स में बलेनो हैचबैक के कुछ डिजाइन एलिमेंट को शामिल किया गया है। जैसे राइजिंग वेस्ट लाइन और एक स्लोपिंग रूफलाइन। जहां तक ​​डायमेंशन की बात है, तो बलेनो के ही समान फ्रॉन्क्स 3,995 मिमी लंबी, 1,550 मिमी ऊंची और 1,765 मिमी चौड़ी है।
ये SUV रेनो काइगर, निसान मैगनाइट, हुंडई वेन्यू, महिंद्रा XUV300, किया सोनेट और मारुतु सुजुकी ब्रेजा जैसी कॉम्पैक्ट SUVs को टक्कर देती है।
